Versjon 25. april 2017

Endret 02.05.2018

Endret 08.06.2018

Endret 15.06.2018

 Endret 25.06.2018

 Endret 22.06.2020

Endret 30.09.2021

Endret 14.12.2023

Endret 22.11.2024

Finansieringsavtale

(«Finansieringsavtalen»)

mellom

[Selskapsnavn] AS

([«Selskapet/Prosjektselskapet»])

og

[«Navn på Oppdragsgiver»]

[Navn på Bompengeprosjektet]

***[Kommentar til utkastet: Dersom et regionalt bompengeselskap (RBPS) er part i avtalen, beholder man «Selskapet» og sletter «Prosjektselskapet» der det er satt alternativer. Dersom det er et prosjektselskap som er part, slettes «Selskapet», og beholder «Prosjektselskapet». Dette gjennomføres konsekvent gjennom hele denne finansieringsavtalen.]***

# Finansieringsavtalens bakgrunn og formål

Stortinget har samtykket til innkreving av bompenger for finansiering av utbygging av [angi vegstrekning/bompengepakke/andre tiltak som Bompengeprosjektet omfatter], jf. Prop. [nummer] S [år], Innst. [nummer] S [år] og vedtak i Stortinget [dato] som er inntatt som Vedlegg 1 til denne Finansieringsavtalen («Bompengeprosjektet»).

[Selskapet/Prosjektselskapet] skal i samsvar med bestemmelsene i denne Finansieringsavtalen, [del]finansiere de prosjekter og tiltak som Bompengeprosjektet gjelder. Formålet med Finansieringsavtalen er å angi de nærmere vilkårene for [Selskapet/Prosjektselskapet]s finansieringsplikt, herunder utbetalinger til Oppdragsgiver. Finansieringsavtalen fastsetter også Oppdragsgivers oppgaver og ansvar overfor [Selskapet/Prosjektselskapet].

***[Kommentar til utkastet: Finansieringsavtalen gjelder også bypakker, og avtalen vil måtte tilpasses de særlige hensyn som gjelder i denne sammenheng.*]**

# Forholdet til Bompengeavtalen mellom [Selskapsnavn] AS og Samferdselsdepartementet («Departementet») [dato]

Denne Finansieringsavtalen er underordnet Bompengeavtalen. Finansieringsavtalen skal utfylles og forstås på bakgrunn av bestemmelsene i Bompengeavtalen, herunder også definisjonene i Bompengeavtalen punkt 2. Bompengeavtalen er tatt inn som Vedlegg 2 til denne Finansieringsavtalen.

# Retten til å kreve inn bompenger mv.

Det er inngått Prosjektavtale [dato] mellom [Selskapet/Prosjektselskapet] og Statens vegvesen v/Vegdirektoratet som gir [Selskapet/Prosjektselskapet] rett til å kreve inn bompenger i samsvar med Stortingets vedtak, og som fastsetter de nærmere vilkår for slik innkreving. Prosjektavtalen er tatt inn som Vedlegg 3 til denne Finansieringsavtalen.

# Finansiering av Bompengeprosjektet

## Bompengeprosjektets [kostnader/økonomiske ramme]

I henhold til Prop. [nummer] S [år] er [styringsrammen/forventet kostnad] for Bompengeprosjektet fastsatt til [NOK ●] [og kostnadsrammen til [NOK ●]] [innta detaljer fra bompengeproposisjonen] i [20XX]-prisnivå. I [20YY]-prisnivå er styringsrammen omregnet til [NOK ●] og kostnadsrammen til [NOK ●].

 ***[Kommentar til utkastet: Bestemmelsen må endres og tilpasses til den enkelte Prop., inkl. behovet for eget vedlegg. Begrepsbruken er avhengig av Oppdragsgiver. Er kostnadene til anskaffelse av vegkantutstyr en del av kostnadsrammen må dette beløpet bli igjen i Selskapet. I pakker må det understrekes at utbyggingen tilpasses Selskapets netto inntektsramme (porteføljestyring). Rentebærende gjeld prioriteres foran rekvisisjonskrav fra Oppdragsgiver***.***]***

## [Selskapet/Prosjektselskapet]s plikt til å [del]finansiere Bompengeprosjektet

[Selskapet/Prosjektselskapet] skal finansiere [X] pst. av [styringsrammen/forventet kostnad] for Bompengeprosjektet, jf. punkt 4.1. I [20XX/20YY]-prisnivå utgjør dette [NOK ●].

***[Kommentar til utkastet: Bestemmelsen må endres og tilpasses til den enkelte Prop., bl.a. dersom prosjektet er en bompengepakke som omfatter flere prosjekter/tiltak eller finansieringen er mer komplisert/omfatter flere bidragsytere.]***

## Fordeling av ansvar for etablering, anskaffelse, montering, drift, vedlikehold og avvikling av innkrevingsutstyr

Nærmere bestemmelser om fordelingen av ansvar, rettigheter og plikter mellom Selskapet og Oppdragsgiver i forbindelse med etablering, anskaffelse, montering, drift, vedlikehold og avvikling av vegkantutstyr framgår av Vedlegg 5. Vedlegget fastsetter også bestemmelser for samhandling mellom Selskapet og Oppdragsgiver ved etablering, vedlikehold og avvikling av vegkantutstyr.

## Beregning av utbyggingskostnadene

Om ikke annet er bestemt, inkluderer utbyggingskostnadene som [Selskapet/Prosjektselskapet] skal [del]finansiere, utgifter til gjennomføringen av Bompengeprosjektet, herunder blant annet utgifter til planlegging og prosjektering, anleggskostnader inklusive byggeledelse og kontroll, erstatning for anleggsskader, utbedring av skader i anleggsperioden som ikke dekkes av entreprenøren eller andre kontraktsmedhjelpere, kostnader til grunnerverv og erstatningskrav fra tredjemann i tilknytning til utbyggingen.

***[Kommentar til utkastet: Bestemmelsen må tilpasses til den enkelte Prop.]***

Som anleggskostnader regnes også eventuelle etterbetalinger til entreprenører og andre kontraktsmedhjelpere som følge av rettsavgjørelse eller forlik, samt Oppdragsgivers kostnader etter pkt. 4.3.

## Prisstigning i utbyggingsperioden

I tillegg til det beløp [Selskapet/Prosjektselskapet] plikter å betale etter punkt 4.2, jf. 4.4, plikter [Selskapet/Prosjektselskapet] å dekke en andel av prisstigning i utbyggingsperioden som svarer til [Selskapet/Prosjektselskapet]s andel av de beregnede totale utbyggingskostnadene for Bompengeprosjektet etter punkt 4.1. Prisstigningen skal beregnes med grunnlag i Statistisk Sentralbyrås byggekostnadsindeks for veganlegg.

***[Kommentar til utkastet: Dette punktet må tilpasses det enkelte prosjekt, jf. forskjell på enkeltprosjekter og pakker.]***

## Kostnadsøkninger

[Selskapet/Prosjektselskapet] plikter å dekke en andel av enhver kostnadsøkning ut over prisstigning etter punkt 4.4 som svarer til [Selskapet/Prosjektselskapet]s andel av utbyggingskostnadene som angitt i punkt 4.2, likevel slik at plikten til å dekke andel av kostnadsøkning er begrenset til [kostnadsrammen/inntil [10] pst. av forventet kostnad] for Bompengeprosjektet som angitt i punkt 4.1.

***[Kommentar til utkastet: Dette punktet må tilpasses det enkelte prosjekt, jf. bl.a. forskjell på enkeltprosjekter og pakker.]***

## Kostnadsbesparelser

Dersom kostnadene ved utbyggingen blir lavere enn det som er forutsatt i punkt 4.1, skal den andel av besparelsen som svarer til [Selskapet/Prosjektselskapet]s andel av de beregnede totale kostnadene for Bompengeprosjektet komme til fradrag i [Selskapet/Prosjektselskapet]s avtalte betalingsforpliktelse etter punkt 4.2, likevel slik at fradraget er begrenset til 10 pst. av den avtalte betalingsforpliktelsen. Kostnadsbesparelser på mer enn 10 pst. av den avtalte betalingsforpliktelsen tilfaller Oppdragsgiver.

***[Kommentar til utkastet: Dette punktet må tilpasses det enkelte prosjekt, jf. forskjell på enkeltprosjekter og pakker.]***

## Opphør av [Selskapet/Prosjektselskapet]s finansieringsbistand

Senest ett år etter at vegen er åpnet for trafikk og bompengeinnkrevingen er startet, skal Oppdragsgiver gi [Selskapet/Prosjektselskapet] melding om gjenstående beløp som Oppdragsgiver vil kreve utbetalt etter Finansieringsavtalen, og antatt tidspunkt når dette vil bli krevd utbetalt.

I meldingen etter avsnittet over, skal Oppdragsgiver gi [Selskapet/Prosjektselskapet] en oversikt over usikre og omtvistede krav som omfattes av [Selskapet/Prosjektselskapet]s finansieringsplikt sammen med et anslag over omfanget av kravet og antatt forfallstid.

***[Kommentar: Teksten må tilpasses ved strekningsvis utbygging og åpning av innkreving. Punktet kan vurderes tatt ut for pakker.]***

## Overskytende midler

For overskytende midler gjelder Bompengeavtalen punkt 6 fjerde avsnitt.

# Utbetalinger til Oppdragsgiver mv.

## Betalings- og rekvisisjonsplan

Oppdragsgiver skal årlig innen [dato] gi [Selskapet/Prosjektselskapet] en betalings- og rekvisisjonsplan for det påfølgende år. [Årlig betalings- og rekvisisjonsplan skal følges av en foreløpig plan for rekvireringer de tre påfølgende år.] Betalings- og rekvisisjonsplanen for [år/første periode] er vedlagt denne Finansieringsavtalen som Vedlegg 4. Oppdragsgiver kan ved behov be om endringer i innsendt plan. Slik anmodning skal normalt etterkommes.

## Utbetalinger etter anmodning fra Oppdragsgiver

Utbetalinger etter denne Finansieringsavtalen skal skje etter anmodning fra Oppdragsgiver, om ikke annet er avtalt, og med en betalingsfrist på 14 dager. Oppdragsgivers anmodning om utbetalinger skal vanligvis være i henhold til betalings- og rekvisisjonsplan som nevnt i punkt 5.1. For betalingsanmodning utover rekvisisjonsplan er betalingsfristen 3 måneder.

## Avslutning av utbetalinger i henhold til betalings- og rekvisisjonsplan

Når Oppdragsgiver ved avslutning av Bompengeprosjektet ikke lenger vil kreve utbetalinger i henhold til betalings- og rekvisisjonsplan som nevnt i punkt 5.1, skal Oppdragsgiver uoppfordret og snarest mulig sende melding til [Selskapet/Prosjektselskapet] om dette.

Melding fra Oppdragsgiver etter dette punkt om avslutning av utbetalinger i henhold til betalings- og rekvisisjonsplan, er ikke til hinder for at Oppdragsgiver krever utbetalinger av gjenstående beløp som nevnt i punkt 4.8 annet avsnitt, jf. punkt 4.4 Beregning av utbyggingskostnadene.

***[Kommentar: Siste del av punktet kan tas ut i pakker.]***

# Oppdragsgivers oppgaver og ansvar

## Åpning av vegen og innkreving av bompenger [*Tekst ved strekningsvise prosjekter med etterskuddsinnkreving*]

I henhold til Prop. [nummer] S [år] er det lagt til grunn bompengeinnkreving i inntil [angi antall] år fra [prosjektet åpnes for trafikk/det tidspunkt innkrevingen blir satt i gang], etter planen xxxx.

Oppdragsgiver skal varsle [Selskapet/Prosjektselskapet] så snart Oppdragsgiver har tilstrekkelig oversikt til å fastslå når den vegstrekningen denne Finansieringsavtalen gjelder, er ferdig, slik at vegen kan åpnes for alminnelig trafikk og innkreving av bompenger kan begynne. Oppdragsgiver skal likevel senest 18 måneder før antatt åpningstidspunkt varsle [Selskapet/Prosjektselskapet] om dette, slik at anskaffelse, etablering og testing av innkrevingsutstyret kan gjennomføres innen antatt tidspunkt for oppstart av innkrevingen. Nøyaktig tidspunkt for vegåpning skal avtales skriftlig senest [måned og år]. Dersom utbyggingen blir forsinket slik at vegen ikke kan åpne til avtalt tid, skal Oppdragsgiver straks varsle [Selskapet/Prosjektselskapet].

Senest åtte uker før Bompengeprosjektet er ferdig utbygd slik at vegen kan åpnes for alminnelig trafikk og innkreving, skal Oppdragsgiver sende [Selskapet/Prosjektselskapet] melding med bekreftelse om dette.

Dersom tidspunktet for åpning av vegen og oppstart av bompengeinnkrevingen som følge av dette blir forsinket, og forsinkelsen varer i mer enn tre måneder utover avtalt oppstarttidspunkt, jf. første avsnitt, og forsinkelsen skyldes forhold som Oppdragsgiver har ansvar for eller kontroll over, skal Oppdragsgiver dekke [Selskapet/Prosjektselskapet]s økte finansierings-, drifts- og administrasjonskostnader som følge av forsinkelsen. [Selskapet/Prosjektselskapet] plikter å gjøre sitt beste for å begrense sine kostnader som følge av forsinkelsen så snart det har fått melding om forsinkelsen.

**Innkreving av bompenger** [*Tekst ved pakker med parallinnkreving*]

I henhold til Prop. [nummer] S [år] er det lagt til grunn bompengeinnkreving i inntil [angi antall] år fra [prosjektet åpnes for trafikk/det tidspunkt innkrevingen blir satt i gang], etter planen xxxx.

Det må påregnes inntil 18 måneder før Selskapet kan starte innkreving som følge av anskaffelse, etablering og testing av innkrevingsutstyret. Dersom Oppdragsgivers arbeid etter pkt. 4.3 blir forsinket, skal Oppdragsgiver straks varsle [Selskapet/Prosjektselskapet].

***[Kommentar til utkastet: Innta detaljer fra den aktuelle Prop. hvis det er lagt til grunn anslag for når bompengeinnkrevingen skal kunne begynne. Hvis bestemmelsen ikke passer på grunn av strekningsviseprosjekter med parallellinnkreving og/eller forskuddsinnkreving, må de to alternativene samordnes.]***

## Drift og vedlikehold – stenging av veg i innkrevingsperioden

[Oppdragsgiver] plikter å sørge for løpende drift og vedlikehold av vegen. Oppdragsgiver har rett til å stenge vegen dersom dette er nødvendig for å utføre drifts- eller vedlikeholdsarbeid. [Selskapet/Prosjektselskapet] skal varsles senest 10 dager før vegen blir stengt, med mindre det er nødvendig å stenge vegen med kortere varsel for å hindre skade eller på grunn av andre særlige forhold.

[Selskapet/Prosjektselskapet] kan ikke kreve erstatning for tap som skyldes stenging av vegen på grunn av ordinært vedlikehold. Blir vegen stengt lengre enn 14 dager pr. kalenderår, kan [Selskapet/Prosjektselskapet] likevel kreve at Oppdragsgiver erstatter finansierings-, drifts- og administrasjonskostnader som følge av inntektsbortfallet.

Ved stenging av annen veg enn det Bompengeprosjektet gjelder, og stengningen medfører redusert eller bortfall av bompengeinntekter, skal partene drøfte mulige løsninger for å avhjelpe eller erstatte inntektsbortfallet.

***[Kommentar til utkastet: Bestemmelsen forutsetter at Oppdragsgiver også har ansvar for drift og vedlikehold av vegen. Det er forutsatt at Nye Veier vanligvis også skal ha drifts- og vedlikeholdsansvar, men det behøver ikke være slik.
Dersom bestemmelsen ikke passer for bypakker, kan den slettes.]***

## Rapportering om bruken av rekvirerte midler

[Oppdragsgiver] plikter årlig å rapportere på bruken av rekvirerte midler til Vegdirektoratet. Frister, mal for rapportering og rutiner for innsending vil bli bekjentgjort på egnet måte. [Oppdragsgiver] må også påregne at Vegdirektoratet kan ta direkte kontakt i enkeltsaker for informasjon om bruken av rekvirerte midler.»

# Finansieringsavtalens varighet m.m.

## Ikrafttredelse

Finansieringsavtalen trer i kraft [dato].

## Tilleggsavtale

Partene kan bli enige om tilleggsavtale til denne avtalen, så som hvis et bompengeprosjekt strekker seg over flere faser som hver har grunnlag i særskilt Stortingsvedtak.

## Endring av Finansieringsavtalen

Dersom Bompengeavtalen og/eller Prosjektavtalen blir endret, skal denne Finansieringsavtale tilpasses disse endringene så langt endringene har betydning for denne.

## Opphør av Finansieringsavtalen

Finansieringsavtalen kan ikke sies opp.

Hver av partene kan heve Finansieringsavtalen ved vesentlig mislighold. Ved heving plikter [Selskapet/Prosjektselskapet] å medvirke til at denne Finansieringsavtalen overføres til et annet regionalt bompengeselskap, eventuelt et annet prosjektselskap, som Departementet utpeker.

# Kontaktpunkt

Prosjektselskap eies av det regionale bompengeselskapet […] AS alene. […] AS er [Selskapet/Prosjektselskapet] kontaktpunkt og representerer [Selskapet/Prosjektselskapet] utad, jf. Bompengeavtalen punkt 12.3.

***[Kommentar til utkastet: Denne bestemmelsen slettes dersom RBS er definert som Selskapet, og er part i avtalen.]***

# 9. Vedlegg

|  |  |
| --- | --- |
| Vedlegg nummer | Dokument |
| Vedlegg 1 | Prop. [nummer] S, Innst S [detaljer] og Stortingets vedtak [dato].  |
| Vedlegg 2 | Avtale om bompengeinnkreving inngått mellom [Selskapsnavn] AS og Den norske stat v/Samferdselsdepartementet («Bompengeavtalen»). |
| Vedlegg 3 | Prosjektavtale mellom [Selskapsnavn] AS og Statens vegvesen v/Vegdirektoratet. |
| Vedlegg 4 | Betalings- og rekvisisjonsplan for [angi periode/år] |
| Vedlegg 5 | Fordeling av ansvar, rettigheter og plikter tilknyttet etablering, anskaffelse, montering, drift, vedlikehold og avvikling av vegkantutstyr |

|  |  |  |
| --- | --- | --- |
| [Sted, dato] |  | Oslo, [dato] |
| **For [Selskapsnavn] AS** |  | **For [Oppdragsgivers navn]** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Navn: |  | Navn: |
| Stilling: |  | Stilling: |
|  |  |  |
| **For [RBPS] [slettes dersom RBPS er «Selskapet»]** |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |
| Navn: |  |  |
| Stilling: |  |  |
|  |  |  |